उद्योग एवं वाणिज्य संगठन एसोचैम के हालिया सर्वेक्षण में यह बात सामने आई है। सर्वेक्षण के अनुसार, अच्छे मानसून के कारण ग्रामीण क्षेत्रों में धारणा सुधरने से माँग बढऩे की संभावना है। देश के अधिकांश ग्रामीण और अद्र्धशहरी क्षेत्रों में दुपहिया वाहनों, आभूषणों और टिकाऊ उपभोक्ता उत्पादों की बेहतर माँग में यह बात परिलक्षित है। हालाँकि, रियल इस्टेट और हाउसिंग में माँग कमजोर है। यात्री कारों, दुपहिया वाहनों, मोबाइल, फैशनेबल परिधानों और टिकाऊ उपभोक्ता उत्पादों समेत ऑटोमोबाइल क्षेत्र में माँग में तेजी देखी जा सकती है। अभी तक सर्वाधिक तेजी पूर्वी एवं पश्चिमी भारत में देखी गयी है। उत्तर भारत में दीपावीली के दौरान माँग तेज होने की उम्मीद है। उद्योग संगठन ने कहा कि पूर्वी भारत में कोलकाता एवं अन्य मुख्य शहरों में दुर्गापूजा के दौरान खरीददारी में तेजी आयी।